Държавен вестник, бр. 77, 2000 г., стр. 26

С Т Р .  26
Д Ъ Р Ж А В Е Н   В Е С Т Н И К
Б Р О Й  77
5. Решението ще бъде окончателно и задъл-
жително за двете страни по спора и ще бъде
приведено в изпълнение в съответствие с вът-
решното законодателство на засегнатата дого-
варяща страна.
Член 10
Консултации
Всяка договаряща страна може да предложи
на другата договаряща страна да започнат кон-
султации по всички въпроси, свързани с изпълне-
нието или тълкуването на този договор. Другата
договаряща страна ще предприеме необходими-
те стъпки за провеждането на тези консултации.
Член 11
Прилагане на други правила и специални
задължения
Ако националното законодателство на до-
говарящите страни или други специфични до-
говори, или настоящи или бъдещи международ-
ни споразумения, приложими между Републи-
ка България и Чешката република, или други
международни договори, по които те са страни,
съдържат разпоредби, било то общи или специ-
ални, даващи право на инвестиции от инвести-
тори на другата договаряща страна на третира-
не, по-благоприятно от предвиденото в този
договор, тази разпоредба ще има предимство
пред този договор до степента, до която е по-
благоприятна.
Член 12
Приложимост на този договор
Разпоредбите на този договор ще се прила-
гат за бъдещите инвестиции, направени от ин-
веститори на едната договаряща страна на те-
риторията на другата договаряща страна, и също
така за съществуващите инвестиции съгласно
законите на договарящите страни на датата на
влизане в сила на този договор. Разпоредбите
на този договор обаче няма да се прилагат за
искове, произтичащи от събития, които са въз-
никнали, или за искове, които са били разреше-
ни, преди неговото влизане в сила.
Член 13
Влизане в сила, продължителност и прекра-
тяване
1. Този договор подлежи на ратификация и
ще влезе в сила тридесет дни след датата на
размяна на ратификационните документи.
2. Този договор ще остане в сила за период
от десет години и ще продължи да бъде в сила
след това, докато, една година преди изтичане-
то на първоначалния период или последващите
периоди, една от договарящите страни не уве-
доми писмено другата договаряща страна за
намерението си да прекрати договора.
3. По отношение на инвестициите, направе-
ни преди датата на прекратяване на този дого-
вор, разпоредбите на чл. 1 до 12 ще останат в
сила за по-нататъшен период от десет години
от датата на прекратяване.
В уверение на което долуподписаните, над-
лежно упълномощени за това от техните съот-
ветни власти, подписаха този договор.
Съставен в София на 17 март 1999 г. в два
екземпляра на български, чешки и английски
език, като всички текстове са еднакво автен-
тични. В случай на различия при тълкуването
ще преобладава английският текст. 
За Република България:
За Чешката република:
Муравей Радев,
Иван Свобода,
министър
министър
на финансите
на финансите
Анекс
Република България си запазва правото да
прави или поддържа ограничени изключения
от националния режим, предвидени в чл. 3,
ал. 1, в секторите и дейностите, които избро-
ява по-долу:
“Право на собственост върху недвижимо
имущество; въздушен, железопътен и морски
транспорт; правителствени субсидии; правител-
ствени застрахователни и кредитни програми и
търговия с правителствени ценни книжа.”
55129
НЕОФИЦИАЛЕН РАЗДЕЛ